ELŐTERJESZTÉS

**Szombathely Megyei Jogú Város Közgyűlésének 2018. február 15-i ülésére**

**Javaslat egyes gazdasági társaságok (Haladás Sportkomplexum Fejlesztő Nonprofit Kft., Fogyatékkal Élőket és Hajléktalanokat Ellátó Közhasznú Nonprofit Kft., Szombathelyi Képző Központ Nonprofit Kft.)** **ügyvezetőivel összefüggő döntések meghozatalára**

I. Javaslat a Haladás Sportkomplexum Fejlesztő Nonprofit Kft. ügyvezető igazgatójának megválasztására

Szombathely Megyei Jogú Város Közgyűlése 401/2017.(XII.20.) Kgy. sz. határozatában a Haladás Sportkomplexum Fejlesztő Nonprofit Kft. ügyvezetőjének Ár Jánost választotta meg 2018. január 1. napjától 2018. február 28. napjáig terjedő határozott időtartamra, munkaviszony keretében, havi bruttó 1.200.000,- Ft díjazás ellenében, amely magában foglalja az ügyvezetői valamint a gazdasági igazgatói munkakör ellátásáért járó díjazást. Az ügyvezető megbízása 2018. február 28. napjával lejár, ezért dönteni szükséges a tisztség betöltéséről.

Az ügyvezető személyére, a megbízás időtartamára valamint a bérezésére vonatkozó javaslatot a Közgyűlésen szóban ismertetem.

II. Javaslat a Fogyatékkal Élőket és Hajléktalanokat Ellátó Közhasznú Nonprofit Kft. ügyvezető igazgatójának megválasztására

Szombathely Megyei Jogú Város Közgyűlése a 258/2013.(IV.25.) Kgy. sz. határozatában Dr. Horváthné Németh Klárát választotta meg a Fogyatékkal Élőket és Hajléktalanokat Ellátó Közhasznú Nonprofit Kft. jogelődje, a Regionális Szociális Forrásközpont Közhasznú Nonprofit Kft. ügyvezetőjének 2013. június 1. napjától 2018. május 31. napjáig terjedő határozott időtartamra, munkaviszony keretében. A Közgyűlés az ügyvezető munkabérét a 147/2016.(IV.20.) Kgy. sz. határozat 2) pontjában havi bruttó 600.000,- Ft összegben állapította meg. Az ügyvezető megbízása 2018. május 31-én lejár, ezért dönteni szükséges a tisztség betöltéséről.

Az ügyvezető személyére, a megbízás időtartamára valamint a bérezésére vonatkozó javaslatot a Közgyűlésen szóban ismertetem.

III. Javaslat a Szombathelyi Képző Központ Nonprofit Kft. ügyvezető igazgatójának megválasztására

Szombathely Megyei Jogú Város Közgyűlése 54/2013.(I.31.) Kgy. sz. határozatában a Szombathelyi Képző Központ Nonprofit Kft. ügyvezetőjének Bálint Andrást választotta meg 2013. március 01. napjától 2018. március 1. napjáig terjedő határozott időtartamra, munkaviszony keretében, havi bruttó 500.000,- Ft díjazás ellenében. Az ügyvezető megbízása 2018. március 1. napjával lejár, ezért dönteni szükséges a tisztség betöltéséről.

Az ügyvezető személyére, a megbízás időtartamára valamint a bérezésére vonatkozó javaslatot a Közgyűlésen szóban ismertetem.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása, valamint az aj) alpontja értelmében a társasági szerződés (alapító okirat) módosítása tárgyában.

Kérem a Tisztelt Közgyűlést, hogy az előterjesztést megtárgyalni, és a határozati javaslatokban foglaltak szerint dönteni szíveskedjék.

**Szombathely, 2018. február 6.**

**/: Dr. Puskás Tivadar :/**

**I.**

**Határozati javaslat**

**……/2018. (II.15.) Kgy. sz. határozat**

1./ A Közgyűlés a Haladás Sportkomplexum Fejlesztő Nonprofit Kft. ügyvezetőjének 2018. március 1. napjától ………………… időtartamra ……………….-t. választja meg munkaviszony keretében, havi bruttó …………………… díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2. pont: 2018. február 28.

3. pont: 2018. március 10.

**II.**

**Határozati javaslat**

**……/2018. (II.15.) Kgy. sz. határozat**

1./ A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. ügyvezetőjének 2018. június 1. napjától ………………………. időtartamra …………..-t választja meg munkaviszony keretében, havi bruttó …………………..díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2.-3. pont: 2018. május 31.

**III.**

**Határozati javaslat**

**……/2018. (II.15.) Kgy. sz. határozat**

1./ A Közgyűlés a Szombathelyi Képző Központ Nonprofit Kft. ügyvezetőjének 2018. március 2. napjától ………………….. időtartamra ……………………-t választja meg munkaviszony keretében, havi bruttó ………………. díjazás ellenében. Az ügyvezető egyéb juttatásai a Közgyűlés által jóváhagyott mindenkor hatályos Javadalmazási Szabályzat alapján kerülnek megállapításra.

2./ A Közgyűlés felkéri a polgármestert, hogy az 1./ pontban megválasztott ügyvezető munkaszerződését aláírja.

3./ A Közgyűlés felhatalmazza a polgármestert, hogy a társaság módosításokkal egységes szerkezetbe foglalt alapító okiratát aláírja.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő**: 1. pont: azonnal

2. pont: 2018. március 2.

3. pont: 2018. március 10.